Εν Ιερά Πόλει Μεσολογγίου, τη 14η Μαΐου 2024

## ΔΕΛΤΙΟ ΤΥΠΟΥ

**Ιερές Παρακλήσεις για τις Πανελλήνιες Εξετάσεις**

Από την Πέμπτη 30 Μαΐου 2024 ξεκινούν, με την χάρη του Θεού, οι Πανελλήνιες Εξετάσεις για όλους τους μαθητές της Τρίτης Λυκείου. Χιλιάδες αγόρια και κορίτσια θα συμμετάσχουν και εφέτος στην κορυφαία και κρίσιμη αυτή εκπαιδευτική διαδικασία, με σκοπό την εισαγωγή τους στις Σχολές της Τριτοβάθμιας Εκπαίδευσης.

Η Τοπική μας Εκκλησία αφουγκραζόμενη την αγωνία των μαθητών της Τρίτης Λυκείου και επιθυμώντας να συμπαρασταθεί προσευχητικά σε αυτή την κρίσιμη στιγμή της ζωής τους, θα τελέσει δύο Ιερές Παρακλήσεις στην Ιερά Πόλη του Μεσολογγίου και στο Αγρίνιο.

Συγκεκριμένα, **την Κυριακή 26 Μαΐου 2024** στις **8.30’ το βράδυ**, στον **Ιερό Ναό Αγίας Παρασκευής** στην **Ιερά Πόλη του Μεσολογγίου** και την **Τρίτη 28 Μαΐου** **2024** στις **8.30’ το βράδυ** στον **Ιερό Μητροπολιτικό Ναό Ζωοδόχου Πηγής Αγρινίου** θα τελεσθεί Ιερά Παράκληση και θα αναγνωσθεί ειδική ευχή από τον Σεβασμιώτατο Μητροπολίτη Αιτωλίας και Ακαρνανίας κ. Δαμασκηνό.

Προτρέπουμε και παρακινούμε όλους τους μαθητές και τις μαθήτριες της Τρίτης Λυκείου, που θα συμμετάσχουν στις φετινές Πανελλήνιες Εξετάσεις, να προσέλθουν στις δύο ακολουθίες, τόσο στην Ιερά Πόλη Μεσολογγίου, όσο και στο Αγρίνιο για να λάβουν την ευλογία του Θεού και τον φωτισμό του Αγίου Πνεύματος για την επιτυχία τους και την εισαγωγή τους στη Σχολή της αρεσκείας τους.

***Εκ της Ιεράς Μητροπόλεως***